
DR 31.7.2018                                                                    167                   

 
Oleh sebab itu, pendirian kementerian ini adalah SST bukan hanya menjana 

revenue tetapi harus mengambil kira adanya segmen masyarakat yang begini.  

Apa kaitannya dengan perbahasan kita? SST nanti akan ada barangan yang 
dikenakan kosong SST, ada barangan yang dikenakan lima peratus SST, akan ada barangan 
yang akan dikenakan 10 peratus SST, bukan semua kena 10 peratus, ada yang lima peratus, 
ada yang 10 peratus. Ini sebab, misalnya perbincangan kami baru ini berkaitan dengan 
telefon. Telefon ini Yang Berhormat, barang mewah atau barang perlu sekarang ini? Berapa 
patut kita kenakan cukai? Okey. 

Ada satu kisah dari Thailand misalnya. Hatta pengemis di tepi jalan pun guna 
handphone. Kalau didatangi orang lalu dia kata dia minta, orang yang lalu tu kata maaf saya 
tak ada cash. Dia kata tak apa, boleh transfer pakai online. Inilah yang sudah jadi ini, di 
Thailand. Jadi, kita tak sampai situ lagi. Akan tetapi poin saya adalah menentukan kadar sifar, 
lima, 10 pada item apa SST nanti, kementerian telah memberi input, telah memberikan 
maklum balas kepada Kementerian Kewangan supaya diambil kira. Itu antara tanggungjawab 
dan fungsi kementerian yang telah kami sampaikan... 

Datuk Seri Haji Ahmad bin Haji Maslan [Pontian]: [Bangun] 

Dato’ Saifuddin Nasution bin Ismail: Boleh saya habiskan sikit lagi? Nanti saya 
bagi. 

Datuk Seri Haji Ahmad bin Haji Maslan [Pontian]: Saya ingin kongsi maklumat 
daripada orang yang telefon saya. 

Dato’ Saifuddin Nasution bin Ismail: Okey, okey. Tak apa, nanti saya kongsi. 
Duduk dulu. Akan tetapi saya syorkan Yang Berhormat Pontian kalau hendak telefon, keluar. 
Itu lebih mulia, cantik in syaa Allah.  

Baik. Tuan Yang di-Pertua, Dewan ini juga... 

Datuk Seri Haji Ahmad bin Haji Maslan [Pontian]: Tak hendak dengar Yang 
Berhormat Menteri? 

Dato’ Saifuddin Nasution bin Ismail: Sekejap. Dewan ini juga telah mendengar 
perkara yang telah dibangkitkan oleh Ahli Yang Berhormat Cameron Highlands dan Yang 
Berhormat Johor Bharu, saya ucap terima kasih. Mereka menimbulkan perkara yang saya 
masukkan sebagai isu yang ketiga dalam perbahasan iaitu meningkatkan kesedaran dan 
memperkasakan peranan pengguna dalam memantau harga barang. 

Kementerian telah melaksanakan pelbagai program dan aktiviti kepenggunaan bagi 
memperkasakan kesedaran pengguna, pelaksanaan program dan aktiviti merangkumi 
pelbagai lapisan masyarakat termasuk pelajar sekolah, pelajar institut pengajian tinggi, 
pertubuhan wanita, belia dan sebagainya. Selain itu Tuan Yang di-Pertua, kementerian 
sentiasa mengalu-alukan penglibatan orang ramai untuk menjadi mata dan telinga kepada 
kementerian dalam memantau sebarang salah laku oleh pihak peniaga dengan menyalurkan 
aduan melalui pelbagai saluran yang kementerian sediakan. 

■2230 

Portal eAduan, aplikasi telefon pintar, EzADU, talian hotline kementerian 1-800-886-
800, sama tidak berubah. Masa Yang Berhormat Larut dulu pun yang ini juga. Boleh hantar 
surat, boleh hadir sendiri ke mana-mana pejabat dan cawangan kementerian yang 
berhampiran, setiap negeri ada dan berapa daerah pun ada. Daerah Kulim ada, bukan ada 
masa saya jadi Menteri, memang ada awal lagi. Peranan dan pelaksanaan pelbagai program 
serta aktiviti kepenggunaan dapat memberi impak positif terhadap persekitaran yang 
seimbang serta mengukuhkan kefahaman pengguna terhadap hak mereka sebagai 
pengguna.  

Untuk makluman Ahli Yang Berhormat juga, mulai Julai 2018 maklumat mengenai 
peniaga yang telah disabitkan kesalahan di mahkamah di bawah kesalahan pencatutan, akta 
pencatutan telah dimuat naik di laman sesawang kementerian. Kali ini kita laporkan, kita 
masukkan. Ini bila? Mulai Julai 2018, sebelum ini belum.  

 

 



Oleh sebab itu, pendirian kementerian ini adalah SST bukan hanya menjana. revenue tetapi harus mengambil kira adanya segmen masyarakat yang begini. Apa kaitannya dengan perbahasan kita? SST nanti akan ada barangan yang dikenakan kosong SST, ada barangan yang dikenakan lima peratus SST, akan ada barangan yang akan dikenakan 10 peratus SST, bukan semua kena 10 peratus, ada yang lima peratus, ada yang 10 peratus. Ini sebab, misalnya perbincangan kami baru ini berkaitan dengan telefon. Telefon ini Yang Berhormat, barang mewah atau barang perlu sekarang ini? Berapa patut kita kenakan cukai? Okey. Ada satu kisah dari Thailand misalnya. Hatta pengemis di tepi jalan pun guna handphone. Kalau didatangi orang lalu dia kata dia minta, orang yang lalu tu kata maaf saya tak ada cash. Dia kata tak apa, boleh transfer pakai online. Inilah yang sudah jadi ini, di Thailand. Jadi, kita tak sampai situ lagi. Akan tetapi poin saya adalah menentukan kadar sifar, lima, 10 pada item apa SST nanti, kementerian telah memberi input, telah memberikan maklum balas kepada Kementerian Kewangan supaya diambil kira. Itu antara tanggungjawab dan fungsi kementerian yang telah kami sampaikan... Datuk Seri Haji Ahmad bin Haji Maslan [Pontian]: [Bangun]. Dato' Saifuddin Nasution bin Ismail: Boleh saya habiskan sikit lagi? Nanti saya bagi. Datuk Seri Haji Ahmad bin Haji Maslan [Pontian]: Saya ingin kongsi maklumat daripada orang yang telefon saya. Dato' Saifuddin Nasution bin Ismail: Okey, okey. Tak apa, nanti saya kongsi. Duduk dulu. Akan tetapi saya syorkan Yang Berhormat Pontian kalau hendak telefon, keluar. Itu lebih mulia, cantik in syaa Allah. Baik. Tuan Yang di-Pertua, Dewan ini juga... Datuk Seri Haji Ahmad bin Haji Maslan [Pontian]: Tak hendak dengar Yang Berhormat Menteri?. Dato' Saifuddin Nasution bin Ismail: Sekejap. Dewan ini juga telah mendengar perkara yang telah dibangkitkan oleh Ahli Yang Berhormat Cameron Highlands dan Yang Berhormat Johor Bharu, saya ucap terima kasih. Mereka menimbulkan perkara yang saya masukkan sebagai isu yang ketiga dalam perbahasan iaitu meningkatkan kesedaran dan memperkasakan peranan pengguna dalam memantau harga barang. Kementerian telah melaksanakan pelbagai program dan aktiviti kepenggunaan bagi memperkasakan kesedaran pengguna, pelaksanaan program dan aktiviti merangkumi pelbagai lapisan masyarakat termasuk pelajar sekolah, pelajar institut pengajian tinggi, pertubuhan wanita, belia dan sebagainya. Selain itu Tuan Yang di-Pertua, kementerian sentiasa mengalu-alukan penglibatan orang ramai untuk menjadi mata dan telinga kepada kementerian dalam memantau sebarang salah laku oleh pihak peniaga dengan menyalurkan aduan melalui pelbagai saluran yang kementerian sediakan. #2230. Portal eAduan, aplikasi telefon pintar, EzADU, talian hotline kementerian 1-800-886- 800, sama tidak berubah. Masa Yang Berhormat Larut dulu pun yang ini juga. Boleh hantar surat, boleh hadir sendiri ke mana-mana pejabat dan cawangan kementerian yang berhampiran, setiap negeri ada dan berapa daerah pun ada. Daerah Kulim ada, bukan ada masa saya jadi Menteri, memang ada awal lagi. Peranan dan pelaksanaan pelbagai program serta aktiviti kepenggunaan dapat memberi impak positif terhadap persekitaran yang seimbang serta mengukuhkan kefahaman pengguna terhadap hak mereka sebagai pengguna. Untuk makluman Ahli Yang Berhormat juga, mulai Julai 2018 maklumat mengenai peniaga yang telah disabitkan kesalahan di mahkamah di bawah kesalahan pencatutan, akta pencatutan telah dimuat naik di laman sesawang kementerian. Kali ini kita laporkan, kita masukkan. Ini bila? Mulai Julai 2018, sebelum ini belum.